मखानक खीर मिथिलाक विशेष चीज थिक । मखान पानि मे पाओल जायत अछि । एकटा कहावतक अनुसार मखान, माछ आ पान स्वर्ग मे सेहो नै भेटैत अछि । मखानक खीर मिथिलाक लोकप्रिय डिश अछि । ई कुमार पूर्णिमा (कोजगरा) के नव विवाहित जोड़ा द्वारा अवश्य खायल जाइत अछि । बनेलाक बाद एकरा कने काल आकाशक नीचाँ मे रखबाक प्रथा अछि आ तकर बाद एकरा खायल जाइत अछि । इ मीठ खीर देशक आन भाग मे बनाओल जायवला कोनो खीर या पायस सँ अलग अछि । दोसर शब्द मे इ विशिष्ट डिश अछि, जे मिथिला मे बनाओल जाइत अछि आ प्रत्येक मैथिल के एहि पर गर्व छैक ।
 सामग्री :
मखान के कराही मे ३-४ मिनट तक भूजि लिअ । किछु काल ठंढा भेलाक बाद एकरा पीस लिअ । किसमिस के छोड़ि के सब किछु के काटि लिअ । बनेनाइ :
जयपत्र आ इलायची सहित दूध के उबालि लिअ आ एकरा बेर-बेर मिलबैत रहू । दूध के गाढ करबाक लेल मेवा मिला सकैत छी । मखानक पाउडर के नारियल, छुहारा आदिक संग मिला दिऔ । एकरा कनेक काल बड़कय दिऔ । स्वादक अनुसार चीनी मिला दिऔ । आब एकरा ठंढा या गरम कोनो रूप मे किसमिस मिला के खयल जा सकैत अछि । 